DE 
INSECTORUM IN AMERICA MERIDIONALI 
HABITANTIUM 
VITAE GENERE, MORIBUS AC DISTRIBUTIONE GEOGRAPHICA 
OBSERVATIONES NONNULLAE. 
Ut il, qui animantia adhuc incognita explicare sibi proposuere, aut vastam cognitorum copiam, difficillimam per¬ 
spectu, similibus collectis, in certos ordines digerere student, laudandi, ita ii etiam, qui in mores vitaeque genus 
animalium inquirunt, laude digni sunt, et quidem eo magis, quod pauci-tantummodo in ea re operam collocant. 
Cum ars systematica formas secundum ipsarum organisationem nobis ante oculos ponit, et admirari nos 
cogit subtiles varietatum gradus in formarum innumerabilium structura, quas creare placuit summo rerum auctori 
— in descriptis moribus animalium imaginem splendidam vitae jucundissime et vividissime labentis videmus, cujus 
inanis forma est organisatio ipsa. Talis est enim vita cum organisatione comparata, quale factum cum facultate 
una repetita comparatum, perfectio cum vi et flamma cum materia combustibili. 
Eam autem, quam modo indicavi, operam ins.ectorum classis (singularis fere et distincte a ceteris ani¬ 
malibus separata creatio , ita ut quaecunque in ceteris animalium formationibus mira et varia occurrunt in ea 
inveniantur) jam omni tempore experta est 5 non omnia tamen insecta eodem modo. 
Plurimis enim ejusmodi observationibus de iis, quae in Europa reperiuntur, accurate edocti, desideramus 
adhuc cognitionem eorum , quae externarum terrarum sunt, itaque etiam eorum, quae in America tropica gignun¬ 
tur, — quod quidem eo aegrius ferendum est, quia natura in hac ipsa terra in procreandis plurimis formis, et 
iis quidem miris, et pulcherrimis et deformibus elaboravit, quae, ut humani ingenii praeclaia opera, ad se nos 
omni vi attrahunt. Quis enim non sentiat, vitam eorum animalium, quorum ipsa corporis structura singularis 
cujusdam ideae manifesta indicia habet, permiram et egregiam esse debere ? 
Quare haud alienum putavi, hujus operis initio brevem earum observationem conspectum praemittere, 
quibus hoc desiderium expleatur. 
Constat, ut omittam, quae veteres scriptores de vitae genere meridionalis Americae insectorum saepe vi¬ 
tiose observata tradiderunt, (quae tamen in singulis ordinibus enumerabo,) Lacordarium, qui inprimis geographicas 
rationes ubique in oculis habuit, de Coleopteris* **) ) et Lundium de Formicis*’^) illius immensae regionis multas easque 
egregias observationes edidisse. Quae ille de Brasiliae insectis observavit, partim confirmare, partim augere possum 
iis, quae Francogallus quidam notavit, qui per plures menses in vico Bananal in confiniis Provinciae Sebastiano- 
politanae versus Paulinam commoratus, ibidem quam plurima insecta observavit, collegit, atque in Europam allata 
in catalogo sat amplo enumeravit. 
*) Annales de Sciences naturelles, tom. 20. pag. 185. sq. tom, 21. pag. 149. sq. Nouvelles Annales du museum 
d'histoire naturelles tom. II, pag. 36. sq. 
**) Annal. de scieuc. natur, tom. 23. pag, 113. 
1 
